NOVUM ORGANUM. 349 



Prjedommantiam Motus Nexus. Notandum tamen est (ut 

 diximus) quatenus nitantur motus illi succumbentes. Etenim 

 si quis per luctam detineatur extensus in terra, brachiis et 

 tibiis vinctis, aut aliter detentis ; atque ille tamen totis viribus 

 resurgere nitatur ; non est minor nixus, licet non proficiat. 

 Hujus autem rei conditio (scilicet utrum per Prasdominantiam 

 motus succumbens quasi annihiletur, an potius continuetur 

 nixus, licet non conspiciatur), quae latet in conflictibus, ap- 

 parebit fortasse in concurrentiis. Exempli gratia; fiat expe- 

 rimentum in sclopetis, utrum sclopetus, pro tanto spatio quo 

 emittat pilam in linea directa, sive (ut vulgo loquuntur) in 

 puncto bianco, debiliorem edat percussionem ejaculando in 

 supra, ubi Motus Ictus est simplex, quam desuper, ubi Motus 

 Gravitatis concurrit cum Ictu. 



Etiam canones Prsedominantiarum qui occurrunt colligendi 

 sunt. Veluti, quod quo communius est bonum quod appetitur, 

 eo Motus est fortior : ut Motus Nexus, qui respicit commu- 

 nionem universi, fortior est Motu Gravitatis, qui respicit com- 

 munionem densorum. Etiam quod appetitus qui sunt boni 

 privati, non prevalent plerunque contra appetitus boni magis 

 publici, nisi in parvis quantis. Quae utinam obtinerent in 

 civilibus. 



XLTX. 



Inter Prasrogativas Instantiarum ponemus loco vicesimo 

 quinto Instantias Innuentes ; eas scilicet, quae commoda ho- 

 minum innuunt aut designant. Etenim ipsum Posse et ipsum 

 Scire naturam humanam amplificant, non beant. Itaque de- 

 cerpenda sunt ex universitate rerum ea quae ad usus vitae 

 maxime faciunt. Verum de iis erit magis proprius dicendi 

 locus, cum Deductiones ad Praxim tractabimus. Quinetiam in 

 ipso opere Interpretationis circa singula subjecta, locum semper 

 Chartce Humana, sive Chartce Optativa, assignamus. Etenim 

 et quaerere et optare non inepte, pars sciential est. 



L. 



Inter Praerogativas Instantiarum ponemus loco vicesimo 

 sexto Instantias Polychrestas. Eae sunt, qua3 pertinent ad varia 

 et saepius occurrunt ; ideoque operas et no vis probatkmibus hand 

 parum parcunt. Atque de instrumentis ipsis atque ingeniatio- 

 nibus proprius erit dicendi locus, cum Deductiones ad Praxim 

 et Experimentandi Modos tractabimus. Quinetiam quae adhuo 

 cognita sunt et in usum venerunt, in Historiis Particularibus 



